
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                                                                                            Data,   17.10.2002

                                                                                            Nr.24/348


 R A P O R T 
asupra Proiectului de Lege privind aprobarea Ordonanţei de urgenţă a Guvernului nr.101/2002

pentru completarea art.6 din Legea nr.268/2001 privind privatizarea societăţilor comerciale

ce deţin în administrare  terenuri proprietate publică şi privată a statului cu destinaţie

agricolă şi înfiinţarea Agenţiei Domeniilor Statului


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.101/2002  pentru completarea art.6 din Legea nr.268/2001 privind  privatizarea societăţilor comerciale ce deţin în administrare  terenuri proprietate publică şi privată a statului cu destinaţie  agricolă şi înfiinţarea Agenţiei Domeniilor Statului, transmis cu adresa nr. 478 din 7 octombrie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi.


Proiectul de Lege are ca obiect de reglementare completarea art.6 din Legea nr. 268/2001 privind  privatizarea societăţilor comerciale ce deţin în administrare  terenuri proprietate publică şi privată a statului cu destinaţie  agricolă şi înfiinţarea Agenţiei Domeniilor Statului, avându-se în vedere preluarea, prin echivalenţă, în contul redevenţei datorate de concesionarii terenurilor agricoli şi a unor produse agricole, în scopul acordării de ajutoare persoanelor fizice afectate de factorii naturali.

Proiectul de lege privind privind aprobarea Ordonanţei de urgenţă a Guvernului nr.101/2002  pentru completarea art.6 din Legea nr.268/2001 privind  privatizarea societăţilor comerciale ce deţin în administrare  terenuri proprietate publică şi privată a statului cu destinaţie  agricolă şi înfiinţarea Agenţiei Domeniilor Statuluiface parte din categoria legilor organice, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Gheorghe Predilă - secretar de stat în Ministerul Agriculturii, Alimentaţiei şi Pădurilor, Corneliu Popa - director general al Agenţiei Domeniilor Statului şi Cătalin Sandu - director al direcţiei juridice din cadrul Agenţiei Domeniilor Statului.

La lucrările comisiei au fost prezenţi toţi cei 32 membri ai comisiei.

Raportul comisiei a fost adoptat cu 1 vot împotrivă şi 4 abţineri din totalul voturilor exprimate, în şedinţa din 15 octombrie 2002.

Proiectul de lege a fost adoptat de Senat în şedinţa din 26 septembrie 2002.

În urma dezbaterii, Comisia propune admiterea cu modificări  a proiectului de lege.

I. Amendamente admise


În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Articol unic. - Se aprobă Ordonanţa de urgenţă a Guvernului nr. 101 din 29 august 2002 pentru completarea art. 6 din Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.666 din 9 septembrie 2002.
	Articol unic. - Se aprobă Ordonanţa de urgenţă a Guvernului nr. 101 din 29 august 2002 pentru completarea art. 6 din Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.666 din 9 septembrie 2002, cu următoarea modificare:
	Ca urmare a modificării aduse în textul ordonanţei.

	2. 
	"(6) Ministerul Agriculturii, Alimentaţiei şi Pădurilor şi Agenţia Domeniilor Statului pot prelua, prin echivalenţă, şi cereale, în contul redevenţei datorate de concesionarii terenurilor agricole, în perioada în care fondul "Dezvoltarea agriculturii româneşti" este gestionat de Ministerul Agriculturii, Alimentaţiei şi Pădurilor.
	Alin.(6) al art. 6 se modifică şi va avea următorul cuprins:

"(6) Ministerul Agriculturii, Alimentaţiei şi Pădurilor, prin Agenţia Domeniilor Statului poate prelua, prin echivalenţă, şi cereale, în contul redevenţei datorate de concesionarii terenurilor agricole, în perioada în care fondul "Dezvoltarea agriculturii româneşti" este gestionat de Ministerul Agriculturii, Alimentaţiei şi Pădurilor."

Deputat Marinache Vişinescu - PRM
	Agenţia Domeniilor Statului este subordonată Ministerului Agriculturii, Alimentaţiei şi Pădurilor.


II . Amendamente respinse

În cursul dezbaterii, Comisia a respins următoarele  amendamente: 

	Nr. crt.
	Text iniţial


	Amendament propus şi autorul acestuia
	Motivare 



	1. 
	Articol unic. - După alineatul (5) al articolului 6 din Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din 7 iunie 2001, cu modificările şi completările ulterioare, se introduc alineatele (6)-(9) cu următorul cuprins:
	Articol unic. - După alineatul (5) al articolului 6 din Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din 7 iunie 2001, cu modificările şi completările ulterioare, se introduc alineatele (6)-(7) cu următorul cuprins:

Deputat Alexandru Pereş - PD

Deputat Ludovic Mardari - PRM
	1.Ca urmare a propunerilor de eliminare a unor alineate.

2. Întrucât propunerile de eliminare nu au fost acceptate, rămâne acceaşi numerotare.

	2. 
	(7) Prin ordin al ministrului agriculturii, alimentaţiei şi pădurilor se stabilesc suprafeţele afectate de factorii naturali, produsele agricole şi cantităţile care se atribuie în natură producătorilor agricoli, persoane fizice, ale căror culturi au fost afectate.
	Alin. (7) al art. 6 să fie abrogat.

Deputat Alexandru Pereş - PD

Deputat Ludovic Mardari - PRM
	1. Prezenta ordonanţă modifică Legea nr. 268/2001 care are ca obiect privatizarea societăţilor comerciale. În consecinţă, putem da doar posibilitatea Agenţiei Domeniilor Statului de a prelua redevenţa în natură, dar pentru sprijinul producătorilor agricoli afectaţi de calamităţi naturale trebuie elaborată o lege specială distinctă.

2. Pentru a veni în sprijinul celor afectaţi de factori naturali şi pentru a asigura consumul familial.

	3. 
	(8) Metodologia privind preluarea în natură a redevenţei, modul de atribuire a ajutoarelor, precum şi înregistrarea în evidenţele Agenţiei Domeniilor Statului a acestor operaţiuni se stabilesc prin ordin al ministrului agriculturii, alimentaţiei şi pădurilor
	(8) Metodologia privind preluarea în natură a redevenţei, precum şi înregistrarea în evidenţele Agenţiei Domeniilor Statului a acestor operaţiuni se stabilesc prin ordin al ministrului agriculturii, alimentaţiei şi pădurilor

Deputat Alexandru Pereş - PD

Deputat Ludovic Mardari - PRM
	1. Pentru corelare cu amendamenul propus la alin.(7).

2. Pentru a veni în sprijinul celor afectaţi de factori naturali şi pentru a asigura consumul familial.

	4. 
	(9) Ordinele ministrului agriculturii, alimentaţiei şi pădurilor, date în aplicarea prezentei legi, sunt obligatorii

pentru autorităţile administraţiei publice locale din zonele afectate."
	Alin. (9) al art. 6 să fie abrogat.

Deputat Marinache Vişinescu - PRM

Deputat Alexandru Pereş - PD

Deputat Ludovic Mardari - PRM
	1. Ministerul Agriculturii, Alimentaţiei şi Pădurilor nu poate da ordine autorităţilor administraţiei publice locale.

2. Pentru buna funcţionare şi punerea în aplicare a prevederilor legale.

	5. 
	
	Se va introduce un alineat nou, alin.(10), cu următorul cuprins:

" (10) În caz de calamităţi naturale, prin lege specială, producătorii agricoli persoane fizice, neasigurate la societăţile de asigurare şi reasigurare agreate de Ministerul Agriculturii, Alimentaţiei şi Pădurilor, pot beneficia de ajutoare în natură din redevenţa preluată de Agenţia Domeniilor Statului, conform prevederilor alin. (6) al art. 6.

Deputat Alexandru Pereş - PD 
	1. Prezenta ordonanţă modifică Legea nr. 268/2001 care are ca obiect privatizarea societăţilor comerciale. În consecinţă, putem da doar posibilitatea Agenţiei Domeniilor Statului de a prelua redevenţa în natură, dar pentru sprijinul producătorilor agricoli afectaţi de calamităţi naturale trebuie elaborată o lege specială distinctă.

2. Pentru a veni în sprijinul celor afectaţi de factori naturali şi pentru a asigura consumul familial.



Comisia a propus aprobarea proiectului cu 1 vot împotrivă şi 4 abţineri din totalul voturilor exprimate. 





Preşedinte,









Secretar,



       
        Ioan BÂLDEA 







          Victor NEAGU

Întocmit: Experţi parlamentari


  Aneta Barbu

  Anton Păştinaru

